1. [bookmark: _GoBack]számú melléklet a 13/2014. (VIII. 29.) önkormányzati rendelethez


„4.számú  melléklet a 24/2013. (XII.19.) önkormányzati rendelethez
a Képviselő-testület által a polgármesterre átruházott hatáskörök jegyzéke

1. A lakások és helyiségek bérletéről, valamint elidegenítéséről szóló 6/1994. (V. 12.) önk. rendelet alapján:
· Különösen fontos önkormányzati vagyon-gazdálkodási érdekből, vagy indokolt lakáscsere esetén,      kivételesen, meghatározatlan időtartamra is köthető bérleti szerződés. A kiválasztott bérlővel a bérleti szerződést a polgármester köti meg. (6. § (5) bekezdés)
· A Képviselő-testület az önkormányzati bérlakást, a Város szakember-ellátottságának biztosítása, a pályakezdő fiatal szakemberek letelepítése érdekében, önkormányzati és állami költségvetési szerv dolgozója részére - a polgármester javaslatára - a pályázat kiírása nélkül is bérbe adhatja. (8. §  (1) bekezdés)
· Elemi csapás, katasztrófa vagy más rendkívüli káresemény következtében szükségessé váló elhelyezési feladatok megoldására önkormányzati bérlakás legfeljebb 6 hónap időtartamra adható bérbe, kivéve, ha az elhelyezést kérő önkormányzati lakás bérlője volt, illetve szociális helyzete miatt lakásgondja másképpen nem oldható meg. Az elhelyezésről a polgármester intézkedik. (9. § (1) és (2) bekezdés)
· Ha az üres helyiség bérbeadására településfejlesztési vagy más közérdekű cél megvalósítása érdekében kerül sor, a Képviselő-testület a bérlőt – a polgármester javaslatára – pályázat kiírása nélkül is kijelölheti. (24. § (3) bekezdés)
· Elemi csapás (viharkár, belvíz, stb.), katasztrófa vagy más rendkívüli káresemény következtében szükségessé váló lakásvásárlásra, lakásépítésre, lakás helyreállítására támogatás megítélése (36/A. §)

2. A  közterületek használatáról  szóló 5/1998. (II. 2.) önk. rendelet alapján:
· A közterület-használat helyének, módjának és mértékének pontos meghatározása érdekében a polgármester helyszínrajzot, méretezést, vázlatot, fényképet, stb. tartalmazó egyszerű dokumentáció csatolását is előírhatja. (4. § (6) bekezdés)
· A megállapodás megkötését megelőzően, a polgármester felhívására, be kell mutatni a közterületen folytatni kívánt tevékenység gyakorlására jogosító okiratot. (4. §  (7) bekezdés)
· Közterülethasználati megállapodás megkötése. (5. § (6) bekezdés)
· Filmforgatás céljából történő közterület-használat esetén a hatósági szerződéshez történő hozzájárulás, illetőleg a hozzájárulás megtagadásával kapcsolatos eljárás lefolytatása a polgármester hatáskörébe tartozik. (5. §. (13) bekezdés)
· Közterülethasználati megállapodás felmondása. (7. § (2) bekezdés)

3. Az önkormányzat által adományozható elismerésekről szóló 25/2004. (IX. 30.) önk. rendelet alapján:
· "Kiskőrösért" emléklap adományozása (5. §)
· "Kiskőrös Város Szolgálatáért" emléklap adományozása (6. § (4) bekezdés)

4. A parkolás biztosításának módjáról, parkolóhely-építési kötelezettségről és annak megváltásáról szóló 18/2005. (IX. 22.) önk. rendelet alapján:
· A közterületi parkoló létesítésére vonatkozó szerződést megkötése (3. §  (2) bekezdés)
· Az építés vagy rendeltetés-módosítás helye szerinti telken kívüli parkolóhely létesítési kötelezettségét, az építtető kezdeményezésére, az Önkormányzat átvállalhatja. A parkoló-létesítési kötelezettség átvállalásáról a polgármester szerződést köt az építtetővel. (4. § (1) és (2) bekezdés)

5. Kiskőrös Város címeréről és zászlójáról szóló 16/2012. (V. 24.) önkormányzati rendelet alapján:
· A Város címerhasználatának engedélyezése (5. §  (1) bekezdés)
· A címerhasználatára vonatkozó engedély visszavonása (5. § (3) bekezdés)
· A címerhasználatra jogosultakról való nyilvántartás vezetése. (5. § (4) bekezdés)
· A városi zászló használatáról való nyilvántartás vezetése. (7. §  (3) bekezdés)

6. Az önkormányzati vagyonról, a vagyon hasznosításáról szóló 26/2012. (XII.19.) önk. rendelet alapján: 
· Vagyonbiztosítási szerződés elfogadása (5. §  (10) bekezdés)
· Tulajdonosi jogok gyakorlása (9. § és 11. § (1) bekezdés)
· A nettó 10.000.000,- Ft egyedi értéket meg nem haladó vagyon értékesítésre kijelölése (12. § (4) bekezdés)
· A vagyon 1 évet meg nem haladó használatba adásáról és hasznosítási jogának átengedése – értékhatártól függetlenül. (27. §  (3) bekezdés)

7. Kiskőrös Város 2014. évi költségvetéséről szóló 2/2014. (II.6.) önkormányzati rendelet alapján:
· Likvid hitel igénybevétele az Önkormányzat fizetőképességének biztosítása érdekében. (9. § (2) bekezdés)
· Döntés a céltartalék felosztásáról (11. § (2) bekezdés)
- 1. rendkívüli javítások, karbantartások elvégzésére, halaszthatatlan kisértékű tárgyi eszközök pótlására biztosított céltartalék
- 2. indokolt létszámcsökkentés végrehajtása érdekében felmerülő végkielégítés, egyéb nem tervezett rendkívüli személyi juttatás fedezete
- 3. más forrásból nem finanszírozható, városi feladatok ellátásának fedezetére biztosított céltartalék
· Az Önkormányzat és a Polgármesteri Hivatal számláin levő, a likviditási terv szerint átmenetileg szabad pénzeszközöket jogosult költségvetési éven belüli lejáratú, lekötött bankbetétben elhelyezni, ill. azokért a költségvetési éven belül elidegeníthető értékpapírt vásárolni. (12. § (1) bekezdés)

8.  A nem közművel összegyűjtött háztartási szennyvíz begyűjtésére vonatkozó közszolgáltatásról  szóló 11/2013. (V.30.) önk. rendelet alapján:
· A közszolgáltatás ellátására - közbeszerzési eljárás szükségességének hiányában -, az önkormányzat, legalább három árajánlat megkérését követően, a legalacsonyabb ajánlati árat ajánló közszolgáltatóval, legfeljebb 10 évre írásban köteles a szerződést megkötni. A közszolgáltatási szerződést a Képviselő-testület nevében a Polgármester írja alá. (2. §  (2) bekezdés)

9. A  szociális ellátásokról szóló 20/2013. (XI.21.) önkormányzati rendelet alapján: 
· Önkormányzati segély megállapítása (8. § (6) bekezdés)
· Köztemetés esetén az eltemettetésre köteles személyt, a köztemetés költségeinek megtérítési kötelezettsége alól  különös méltánylást érdemlő esetben részben vagy egészben mentesítheti ( 9. § )
· A személyes gondoskodást nyújtó szociális ellátások esetében a személyi térítési díj összegéről , amenyiben a fizetésre kötelezett az intézményvezető által megállapított térítési díj összegét vitatja. (13.§ (3) bekezdés)
· A személyes gondoskodást nyújtó szociális ellátások esetén a személyi térítési díj összegének csökkentése (13. § (4) bekezdés)
· A Közgyógyellátásra való jogosultság megállapítása (10.§ (2) bekezdés)

10. Eljár a közúti közlekedésről szóló 1988. évi I. törvény 46. § (1) bekezdés a) pontjában meghatározott önkormányzati közútkezelői hatáskörbe tartozó ügyekben.

